**EGYÜTTMŰKÖDÉSI MEGÁLLAPODÁS**

**ingatlan ingyenes használatáról**

Amely létrejött egyrészről az

Cégnév: **Országos Mentőszolgálat (OMSZ)**

Székhely: 1055 Budapest, Markó u. 22.

ÁHT azonosító: 035082

Adószám: 15309989-2-41

Bankszámlaszám: MÁK 10032000-01491687

KSH törzsszám: 349228000

képviseletében eljárva: Dr. Csató Gábor főigazgató

a továbbiakban **Használó**

másfelől

Önkormányzat **Sülysáp Város Önkormányzata**

Székhely: 2241 Sülysáp, Szent István tér 1.

Adószám: 15392127-2-13

Törzskönyvi azonosító szám: 15730662

KSH statisztikai számjel: 15392127-8411-321-13

képviseletében eljárva Horinka László polgármester

a továbbiakban **Használatba adó**

(a továbbiakban együtt:**Felek)** között az alábbi feltételekkel:

1. **A megállapodás tárgya**
	1. Jelen megállapodás tárgya a Sülysáp Város Önkormányzatának kizárólagos tulajdonában lévő, Sülysáp 3857/5 hrsz-ú, a természetben 2241 Sülysáp, Szent István tér 17/C. sz. alatt lévő, 1291 m2 alapterületű, kivett, közösségi épület és udvar megjelölésű ingatlan érintett helyiségeit ingyenes használatba adása az Országos Mentőszolgálatnak abból a célból, hogy az OMSZ – a Felek között létrejött ………………….. számon nyilvántartott „Együttműködési megállapodás” alapján kialakított ingatlanon – Mentési Pontot működtessen. Használatba adó az ingatlant a Használó – előzetesen, a megállapodás megkötését megelőző tárgyalások során tisztázott – igényei szerint alakította ki. Használó kijelenti, hogy az ingatlan ekként az 1.2 pontban rögzített tevékenység végzésére alkalmas.
	2. Használatba adó használatba adja, Használó használatba veszi az 1. pontban részletezett ingatlant azzal, hogy azt a Használó kizárólag Mentési Pontként, mentési tevékenység végzése céljából igénybe vegye, és azon a Mentési Pontot kialakítsa. E körben a Használó – a Felek között létrejött együttműködési megállapodásnak megfelelően – saját költségén biztosítja a Mentési Ponthoz tartozó megfelelő felszereltségű mentőgépjárművet, személyzetet, orvosi és mentéstechnikai eszközöket, egyéb felszerelést, gyógyszereket. Használó a jelen pontban rögzített tevékenységét legalább hétköznapokon, napi ………….. óra időtartamú szolgálati időben látja el, ez idő alatt riasztható a Mentési Pontról vagy a térségből.
	3. Használó jelen megállapodás 1. pontjában részletezett ingatlant jelen megállapodás hatálya alatt ingyenesen használja. Az ingatlan birtokba adására átadás-átvételi jegyzőkönyv felvétele mellett …………………………. napján kerül sor, mely jegyzőkönyvben Felek rögzítik az ingatlan átadáskori állapotát, mely az ingatlan visszaadásakor irányadó lesz.
2. **Használatba adó/Használó kötelezettségei**
	1. Használatba adó vállalja az ingatlan üzemeltetésével összefüggő közüzemi költségek (gáz, víz, csatorna, villany, internet-szolgáltatás), és a hulladékszállítási díj, továbbá a napi használatból eredő meghibásodások javítási költségeinek megfizetését azzal, hogy Használó köteles az ingatlant jó gazda módjára rendeltetésszerűen használni, e körben az ingatlan állagának megőrzéséről és az üzemeltetési költségek – lehetőség szerinti – optimalizálásáról gondoskodni.
	2. Használatba adó garantálja, hogy Használó az 1.1 pontban körülírt tevékenységét zavartalanul gyakorolhatja. Használatba adó e kötelezettsége körébe tartozik különösen a mentőgépjárművek zavartalan mozgásának – az ingatlan területéről való kijutásának, illetve az ingatlan területére való bejutásának – biztosítása.
	3. Használatba adó kijelenti, hogy az ingatlanon harmadik személy nem bír olyan jogosultsággal, mely a Használó 1.1 pontban rögzített tevékenységét akadályozná. Továbbá kijelenti, hogy jelen megállapodás hatálya alatt az ingatlanba harmadik személy kizárólag a Használatba adó írásos engedélyével, saját felelősségére léphet be azzal, hogy a mentési tevékenységet, a mentőgépjármű(vek) vonulását semmilyen módon nem akadályozhatja. A Mentési Pont területén– a Használóval történt előzetes egyeztetés estét kivéve – kiskorú személy nem tartózkodhat.
	4. Használatba adó fenntartja azt a jogát, hogy az ingatlan területére – Használó előzetes értesítése mellett – beléphessen úgy, hogy azzal a Használót a szükséges mértéken túl nem zavarja. Használatba adó e joga gyakorlása során a mentési tevékenységet, a mentőgépjármű(vek) vonulását semmilyen módon nem akadályozhatja.
	5. Használatba adó garantálja, hogy a használatba adott ingatlan műszakilag alkalmas a Mentési Pont funkció ellátására, tehát az ingatlan minden tekintetben megfelel a Felek között …………………………….. létrejött együttműködési megállapodásban lefektetett, az OMSZ által támasztott indokolt és megalapozott szakmai követelményeknek, valamint az OMSZ által alkalmazott hatályos jogszabályi előírásokban foglaltaknak. Használatba adó garantálja továbbá, hogy az életet vagy testi épséget, az épület állagát vagy a rendeltetésszerű használatot veszélyeztető, továbbá a Használónak fel nem róható okból bekövetkezett meghibásodásokat saját költségén haladéktalanul – de legkésőbb a tudomására jutástól számított 8 munkanapon belül – kijavítja, az ingatlan szerkezetével, a födémmel, a nyílászárókkal, valamint az elektromos és épületgépészeti rendszerrel kapcsolatos karbantartási, felújítási tevékenységet rendszeresen elvégzi.
	6. Használó kijelenti, hogy az ingatlant megtekintette, megismerte, és azt a megismert állapotban veszi át.

Használó köteles az általa észlelt, az ingatlan állagát vagy a rendeltetésszerű használatot veszélyeztető meghibásodást, rendellenes működést a Használatba adó felé haladéktalanul jelezni.

Fenti kötelezettségét Használó bármely olyan alkalmazottján keresztül teljesítheti, aki a meghibásodást észlelte.

Használatba adó fenti esetben intézkedési jogosultsággal felruházott

 szervezeti egysége: Sülysáp Város Önkormányzat

 feladatellátásért felelős munkavállalója: …………………………………

 funkcionális telefonszáma: ………………………………….

 funkcionális email címe: …………………………………….

* 1. Az ingatlan használatára kizárólag Használó jogosult a jelen megállapodás 1.1 pontjában rögzített célból, így Használó az ingatlant harmadik személy részére semmilyen jogcímen és módon nem engedheti át.
	2. Használatba adó gondoskodik a megállapodás tárgyát képező ingatlan előtti közterület folyamatos tisztántartásáról, az ingatlant körülvevő beépítetlen és zöld terület gondozásáról, gyomtalanításáról, szükség szerint gondoskodik az ingatlan hó- és síkosság-mentesítéséről, valamint a hulladék elszállításáról. Vállalja az ingatlan folyamatos karbantartatását, valamint évente két alkalommal az ingatlan belső helyiségeinek mindenre kiterjedő takarítását. E kötelezettségei elmulasztásából bekövetkező károkért vagy sérülésekért Használatba adót felelősség terheli.
	3. Használó jelen megállapodás bármely okból történő megszűnését követő 8 napon belül köteles az ingatlant Használatba adó részére – a rendeltetésszerű használatból adódó kopás, elhasználódás esetét leszámítva – átvételkori állapotban, és rendeltetésszerű használatra alkalmas állapotban visszaadni. Használó vállalja, hogy tevékenységét saját nevében, a rá vonatkozó jogszabályi és hatósági előírások betartása mellett végzi. Használatba adó a Használó megfelelő engedélyeinek esetleges hiányáért, illetve tevékenységéért felelősséggel nem tartozik.
	4. Használó tartózkodik minden olyan magatartástól, mely az ingatlan állapotát, állagát ronthatja, továbbá az ilyen jellegű magatartásból, illetve az ingatlan nem rendeltetésszerű használatából fakadó karokozásért kizárólag Használó felel, és vállalja a károkozásból eredő – szükséges mértékű – helyreállítás költségeit.
	5. Amennyiben Használó a működése során az ingatlanban bármely műszaki jellegű, vagy korábban nem ismert hibát tapasztal, köteles azt Használatba adó felé haladéktalanul jelenteni. A jelentés történhet telefonon, azonban a lehető leghamarabb további írásbeli megerősítést igényel.
1. **Egyéb rendelkezések**
	1. Felek jelen megállapodást határozatlan időre kötik. Használatba adó az ingatlant megtekintett állapotban, a jelen megállapodás 1.3. pontjában meghatározott napon, az ingatlanhoz tartozó kulcsok átadásával Használó birtokába adja.
	2. Felek jelen megállapodásban kívánják rögzíteni, hogy közöttük a Mentési Pont vonatkozásában ……………………. létrejött együttműködési megállapodás – az együttműködési megállapodás 4.14. pontja értelmében – jelen dokumentum mindkét fél általi aláírását követően hatályát veszti.
	3. Jelen megállapodás – 3.1. pontban meghatározott – időbeli hatálya alatt Felek évente egy alkalommal közös értékelést végeznek, mely értékelés eredményeként mérlegelik, hogy a Mentési Pont további működtetése indokolt és célravezető-e. Ezt követően Felek jelen megállapodás időbeli hatályát egyező akarattal írásban módosíthatják.
	4. Felek bármelyikének súlyos szerződésszegése esetén jelen megállapodás – megfelelő indokolással alátámasztva – a másik félhez címzett egyoldalú jognyilatkozattal azonnali hatállyal felmondható. Súlyos szerződésszegésnek minősül különösen, amennyiben a jelen megállapodás 2. pontjában foglalt feltételek/kötelezettségek nem vagy nem szerződésszerűen teljesülnek, illetve, ha a hibás teljesítés reparálásra nem kerül. További rendkívüli felmondási ok, ha jelen megállapodás 3.3. pontjában meghatározott értékelés során megállapítást nyer, hogy a Mentési Pont további működtetése szakmai indokokkal nem támasztható alá.
	5. Felek kizárólag egymás részére adott írásbeli engedély birtokában tájékoztatják a nyilvánosságot a Mentési Pont működtetése, és az azzal összefüggő események vonatkozásában.
	6. Jelen megállapodást érintő bármely közlés – a mindennapos érintkezés körén túlmenően – kizárólag írásban érvényes, személyes átadással, telefax, e-mail igénybevételével, illetve levélpostai küldeményként, az együttműködési megállapodásban meghatározott kapcsolattartó személyeknek címezve. Felek a kapcsolattartó személyek körét jogosultak bármikor egyoldalúan módosítani, a másik fél részére megküldött írásbeli értesítéssel.
	7. A jelen megállapodásban nem vagy nem kimerítően szabályozott kérdések tekintetében a Polgári Törvénykönyvről szóló 2013. évi V. törvény, illetve a hatályos magyar joganyag vonatkozó szabályai az irányadók.
	8. Felek az esetleges vitás kérdéseket elsősorban egymás közötti tárgyalások útján kísérelik meg rendezni. Amennyiben ez nem vezetne eredményre, az eljáró bíróság illetékessége a Polgári perrendtartásról szóló 1952. évi III. törvény általános illetékességi szabályai szerint alakul.
	9. Jelen megállapodás 6 (hat) egymással mindenben szó szerint megegyező 5számozott oldalból álló eredeti példányban készült, amelyből a Használatba adó és Használó egyaránt 3-3 példányt kap.

Felek jelen megállapodást elolvasás és egybehangzó értelmezést követően, mint akaratukkal mindenben egyezőt jóváhagyólag írják alá.

Budapest, 2017………….

 **Országos Mentőszolgálat** **Sülysáp Város Önkormányzata**

....................................................... .......................................................

 Dr. Csató Gábor Horinka László

 főigazgató polgármester

Pénzügyi ellenjegyző: Ellenjegyzem:

....................................................... ……………………………

 gazdasági igazgató jegyző

Jogi ellenjegyző:

……………………………….

Igazgatási és Jogi osztályvezető